Page:Underwoods, Stevenson, 1887.djvu/109

 III

aince Aprile has fairly come,

An' birds may bigg in winter's lum,

An' pleisure's spreid for a' and some

O' whatna state,

Love, wi' her auld recruitin' drum,

Than taks the gate.

The heart plays dunt wi' main an' micht;

The lasses' een are a' sae bricht,

Their dresses are sae braw an' ticht,

The bonny birdies!—

Puir winter virtue at the sicht

Gangs heels ower hurdies.